Karl Steinar Valsson , yfirlögregluþjónn hjá miðlægri rannsóknardeild lögreglunnar á höfuðborgarsvæðinu , vill ekki segja hvenær búast megi við því að rannsókn á Kristjáni Gunnari ljúki . Lögreglan sé enn að fara yfir gögn málsins og það taki tíma . Lögreglan vill ekki tjá sig um framgang rannsóknar á meintum brotum Kristjáns Gunnars Valdimarssonar . Fréttablaðið / Ernir Eyjólfsson Þriðjudagur 14. janúar 2020 Auglýsing Karl Steinar Valsson hjá miðlægri rannsóknardeild lögreglunnar á höfuðborgarsvæðinu , vill lítið tjá sig um stöðuna á rannsókn lögreglunnar á máli Kristjáns Gunnars Valdimarsson , sem grunaður er um frelsissviptingar um jólin . Hann segir ekkert nýtt að frétta í málinu . „ Hún er bara í góðum gír og ég þori ekki að segja til um tíma , “ segir Karl Steinar þegar hann er spurður um hversu langt á veg rannsóknin sé komin . „ Við erum bara að vinna úr því sem við erum með og það tekur bara tíma . “ Karl vill að öðru leyti ekki tjá sig um framvindu málsins . Kristján Valur var upphaflega handtekinn á Þorláksmessu og sleppt að lokinni skýrslutöku en handtekin að nýju á jóladag , grunaður um að hafa svipt tvær konur frelsi sínu og brotið kynferðislega gegn þeim . Eftir að hann var handtekinn á jóladag var hann úrskurðaður í gæsluvarðhald til 29. desember . Bæði héraðsdómur og Landsréttur höfnuðu síðar kröfu lögreglunnar um áframhaldandi gæsluvarðhald og var honum því sleppt lausum .